rlitschk/wikidir huggingface dataset:
Dat is ene List vun Städer in Mali mit mehr as 30.000 Inwahners: Quellen Zensus 2009 http://web.archive.org/web/20110722215701/http://instat.gov.ml/documentation/sikasso.pdf http://web.archive.org/web/20110722215701/http://instat.gov.ml/documentation/gao.pdf http://web.archive.org/web/20110722215701/http://instat.gov.ml/documentation/kayes.pdf http://web.archive.org/web/20110722215701/http://instat.gov.ml/documentation/Kidal.pdf http://web.archive.org/web/20110722215701/http://instat.gov.ml/documentation/Koulikoro.pdf http://web.archive.org/web/20110722215701/http://instat.gov.ml/documentation/Mopti.pdf http://web.archive.org/web/20110722215701/http://instat.gov.ml/documentation/Segou.pdf http://web.archive.org/web/20110722215701/http://instat.gov.ml/documentation/Tombouctou.pdf http://web.archive.org/web/20110722215701/http://instat.gov.ml/documentation/bamako.pdf
Dat Departement von de Elvmünnen (franzöösch Bouches-de-l’Elbe [buʃ.ˈd‿lɛlb]) weer en Departement von dat franzöösche Kaiserriek (een von de dree Hanseaatschen Departements), dat in de Franzosentied von’n 1. Januar 1811 bet 1814 bestahn hett. Präfekt von dat Departement weer von Januar 1811 bet 1814 Patrice de Coninck. Dat Departement dee in’n Noordwesten an de Noordsee grenzen. In’n Noorden leeg dat Königriek Däänmark un in’n Oosten dat Hertogdom Mekelborg-Swerin. In’n Süüdoosten weer dat Königriek Westfalen un in’n Süüdwesten dat Departement von de Wersermünnen. Nadem dat Kurförstendom Hannover sik gegenöver Frankriek slahn geven harr, is dat Deel von dat Königriek Westfalen worrn. De Noorden von dat Kurförstendom hett denn dat Departement von de Elv- un Wersermünnen billt, dat von’n 1. März 1810 bet to’n 31. Dezember 1810 bestahn hett. To’n 1. Januar 1811 müss dat Königriek Westfalen dat Departement aver al wedder afgeven un dat is denn tohoop mit de Fre’e Rieksstadt Hamborg un Lübeek en direkten Deel von dat Kaiserriek Frankriek worrn. Dat Rebeed von dat Departement von de Elv- un Wersermünnen is twischen de Departements von de Elvmünnen un von de Wersermünnen opdeelt worrn. Ok dat Hertogdom Loonborg un dat Förstendom Lümborg sünd dor mit bikamen. De Grenz na dat Departement
Maihusen is en Dörp in de Gemeen Lox in’n Landkreis Cuxhoben, Neddersassen. Maihusen is so bi twee Kilometer von de Werser af in de Masch von Landwöörden. De Naveröörd sünd Oberwarf in’n Noorden, Fleest in’n Noordoosten, Stotel un Holt in’n Oosten, Büttel in’n Süden un Wiemsdörp un Deesdörp in’n Noordwesten. Maihusen kummt 1275 toeerst in de Oorkunnen vör. Fröher weer Maihusen as Deel von Landwöörden in dat Land Ollnborg un hett bet 1933 to dat Amt Braak tohöört. Von 1933 bet 1939 weer dat Deel von dat Amt Wersermasch, denn hett dat Amt den ne’en Naam Landkreis Wersermasch kregen. Bet 1974 noch hett Maihusen to de Gemeen Deesdörp/Landwöörden tohöört, de 1974 von’n Landkreis Wersermasch na’n Landkreis Wersermünn wesselt is. 1977 is dat denn Deel von’n Landkreis Cuxhoben worrn. In’n Eersten Weltkrieg sünd fiev Soldaten ut Maihusen fullen oder vermisst, un in’n Tweten veer. Maihusen is evangeelsch-luthersch präägt un höört to dat Kaspel von de Laurentius-Kark in Deesdorp. opstunns: Andrea Dellas En Denkmaal för de Fullenen ut Maihusen ut de twee Weltkrieg’ steiht in Deesdörp bi de Kark. Maihusen liggt an de Maihüser Straat, de in’n Westen an de Landsstraat 143 ranlöppt. De L 143 is an de Bundsstraat 437 anslaten,
Dat Amt Braak weer von 1814 bet 1933 en Amt in dat Groothertogdom Ollnborg un na 1918 in’n Freestaat Ollnborg mit Seet in Braak. In’n Noorden leeg dat Amt Butjadingen. In’n Oosten dee dat Amt an den Kreis Geestmünn un den Kreis Blomendal grenzen, de all beid in de Provinz Hannover in Prüßen weren. In’n Süden leeg dat Amt Elsfleth un in’n Westen dat Amt Varel. Dat Amt Braak is bi de Verwaltungsreform 1814 in Ollnborg nee billt worrn. In’n Noorden leeg toeerst dat Amt Roonkarken, dat 1858 oplööst worrn is un in dat Amt Övelgönn övergüng. Dorbi hett dat Amt Braak Golzwarden von dat Amt Roonkarken tokregen un Strückhusen an dat Amt Övelgönn afgeven. 1879 sünd denn dat Amt Övelgönn un dat Amt Landwöörden oplööst un Deel von dat Amt Braak worrn. 1933 is dat Amt Braak mit dat Amt Butjadingen, dat Amt Elsfleth, de Gemeen Olenesch ut dat Amt Demost un de Gemenen Jaad un Sweiborg ut dat Amt Varel to dat ne’e Amt Wersermasch tohoopleggt worrn. Ut dat Amt Wersermasch is 1939 denn al de Landkreis Wersermasch worrn. Johann Georg August Schwarz 1824–1828: Christian Friedrich Ferdinand von Kettler 1828–1854: Gerhard Friedrich Rasmus 1854–1855: Julius Ludwig Eduard Erdmann
As Polymorphismus (greeksch: πολυμορφισμός Polymorphismos „Veelgestaltigkeit“) warrt in de Genetik dat Vörkamen vun een oder mehrere Genvarianten betekent, d. h. in een Populatschoon kamt een oder mehrere Allelen vör. Na de Definitschoon mutt de Männigkeit vun’t Optreden vun en Genvariante (de Allelfrequenz) grötter as een Prozent wesen. Wenn nich, warrt vun en Mutatschoon snackt. Eendüdiger is in den Tosamenhang de Beteken Sequenzvariatschoon, de sik aver opstunns noch nich dörsett hett. Vun Enzym- oder Proteinpolymorphismus warrt snackt, wenn en Polymorphismus in de Arvinformatschoon ok en Ännern vun’t Genprodukt (Enzym, Protein) mit sik bringt. Annere Begrepen mit glieke Bedüden sünd Polymorphie oder Heteromorphie. Man kann dree Orden vun Sequenzvariatschonen ünnerscheden: Enkeltnukleotidpolymorphismen (Single Nucleotide Polymorphisms, SNP) lütte Insertschoons- oder Deletschoonspolymorphismen (normalerwies <50 Nukleotiden; ok: Indels nöömt) Strukturvarianten (oder Kopientallvarianten, CNVs). De fakensten Sequenzvariatschonen sünd de eerste Grupp, de Enkeltnukleotidpolymorphismen (SNP), bi de en Nukleotid in’t DNA-Molekül uttuuscht is. Man geiht vun een SNP op 200 bit 1000 Basenporen in’t minschliche Genom ut. Liggt de SNP in’t kodeeren Rebeet vun en Gen-Affolg, kann dat en Uttusch vun Aminosüren in dat resulteeren Protein na sik tehn. Dat mutt aver nich bi jeden Basenuttuusch paseeren, vunwegen dat vele Aminosüren vun mehrere Basentripletts kodeert warrt. Mit Insertschoon
Neehuus betekent Neehuus, Oort in de Gemeen Amt Neehuus in’n Landkreis Lümborg, Neddersassen, Neehuus, Gemeen in’n Landkreis Cuxhoben, Neddersassen, Neehuus, Oort in de Gemeen Soltau in’n Landkreis Heidkreis, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dave Burrell (Herman Davis Burell; * 10. September 1940 in Middletown, Ohio) is en US-amerikaansch Jazz-Pianist. Burrell wuss up Hawaii up, wo he in en Rock-and-Roll-Band speel. Van 1958 bit 1960 studeer he an de University of Hawaii, dornah bit 1965 an de Berklee School of Music, wo he mit Tony Williams un Sam Rivers speel. Nah den Afsluss vun sien Studium hett he in New York mit den Saxophonisten Byard Lancaster, den Bassisten Sirone un den Slagtüüchspeler Bobby Kapp dat Untraditional Jazz Improvisational Team. Dorneben hett he ok mit Marion Brown un Pharoah Sanders (1966) arbeit. 1968 hörr he mit Grachan Moncur III un Beaver Harris to de Grünner vun de 360 Degree Music Experience, mit de he aber eerst 1977 Upnahmen makt hett. Mit disse beid Musiker weer he 1968 ok an Archie Shepp sien Album The Way Ahead bedeeligt. 1969 nehm he an dat Panafrikaansch Festival in Algier deel un hull sück länger in Paris up, wo he ünner annern mit Archie Shepp, Alan Silva, Sunny Murray, Lester Bowie, Jeanne Lee un Philly Joe Jones speelt un ok Upnahmen makt hett. Enn‘ vun de 1960er un Anfang vun de 1970er Jahre hett Burrell regelmatig as Sideman för
De Kreis Blomendal weer von 1885 bet 1932 en Landkreis in de prüüßsche Provinz Hannover mit Seet in Blomendal. In’n Noorden leeg de Kreis Geestmünn un in’n Oosten de Kreis Oosterholt. In’n Süden weer de Stadt Bremen. In’n Westen dee de Kreis Blomendal an dat Amt Braak in’t Land Ollnborg grenzen. De Kreis Blomendal is an’n 1. April 1885 ut dat Amt Blomendal un de Gemenen Aschwarden-Brook un Hinnbeek ut dat Amt Hagen billt worrn. Bi de Kreisreform 1932 is de Kreis denn mit den Kreis Oosterholt to’n ne’en Landkreis Oosterholt tohoopfaat worrn. De Kreisstadt Blomendal sülvens is aver al 1939 tohoop mit Farge-Rekum, Schönebeck un Aumund Deel von de Stadt Bremen worrn. 1. April 1885–1917: Paul Berthold 1917-1920: Karl von Buchka 1920-August 1932: Ludwig Christians August 1932: Kurt Wellenkamp De Gemenen von’n Kreis Blomendal (Stand 1. Dezember 1910): * 1907 sünd Borchshöh (1895 197 Inwahners), Fähr (1895 1.117 Inwahners) un Voraumund (1895 138 Inwahners) Deel von Aumund worrn ** 1907 is Lüssum (1895 1.421 Inwahners) Deel von Blomendal worrn *** 1908 sünd Bockhorn (1895 173 Inwahners) un Rönnebeck (1895 1.091 Inwahners) Deel von Blomendal worrn **** 1908 is Holthorst (1895 81 Inwahners) Deel von Lesum worrn ***** 1908 sünd
Tabit (araab.: ﺛﺎﺑﺖ „De nich to’n Schuckeln to bringen is“) oder π3 Orionis sünd Beteken vun en Steern in’t Steernbild Orion, de mit en schienbore Helligkeit vun 3,2m ok ahn Feernglas al to sehn is. Tabit is ruchweg 26 Lichtjohren wiet weg vun de Eer un hett de Spektralklass F6 V. Dormit höört he to de Hööftreeg.
Tjalling Charles Koopmans (* 28. August 1910 in 's-Graveland, hüüd to Wijdemeren; † 26. Februar 1985 in New Haven, Connecticut) weer en US-amerikaansch Ökonom un Physiker vun nedderlannsch Afstammen. 1975 kreeg he tosommen mit Leonid Witaljewitsch Kantorowitsch den Nobelpries för Wertschapswetenschapen för hör Bidrag to de Theorie vun de optimal Ressourcen-Verwennen. Koopmans weer de Söhn vun en Schoolmeester-Ehepaar un gung in Hilversum to de School. Af 1927 studeer he Mathematik un Physik an de Universität Utrecht, mit den Afsluss 1932. Wiels dat Studium fung he an, sück för Ökonomie to interesseeren un hett denn bi Jan Tinbergen in Amsterdam un Ragnar Frisch in Oslo studeert. 1936 wurr he an de Universität Leiden mit de Arbeit Lineare Regressionsanalyse in der Ökonomie promoveert. Af 1936 weer he eenig Johren Kolleeg vun Jan Tinbergen an de Nedderlannsch Wertschapsschool in Rotterdam un dornah ok weer mit Tinbergen bi den Völkerbund in Genf, wo he an de Modelleeren vun Wertschapszyklen arbeiten dee. Nah de Besetten vun Frankriek un den Nedderlannen dör de Nationalsozialisten gung Koopmans in de USA in't Exil. He hett in Princeton (1940/41) forscht, weer denn bi de Mutual Life Insurance Company in Philadelphia un bi de britisch Hannelsschipp-Mission in Washington D. C.
Julie Delpy (* 21. Dezember 1969 in Paris) is en franzöösche Schauspelersche, Speelbaas’sche un Singersche. Delpy is de Dochter vun dat Schauspeler-Ehpoor Marie Pillet un Albert Delpy. Se hett an de Filmhoochschool vun New York City en Regiestudium afleggt un leevt vundaag in Los Angeles. Ehr eerste lütte Rull in’t Kino kreeg se 1985 in Jean-Luc Godard sien Film Détective. Twee Johren later harr se ehr eerste grote Hööftrull in den Film La passion Béatrice vun Bertrand Tavernier. Mit ehr Hööftrull in den Film Europa! Europa! (dt.: Hitlerjunge Salomon), de in Düütschland mit veel Spood lopen is, hett se veel internatschonale Acht op sik lenkt. Dormit hett se ehr internatschonale Loopbahn anfungen. In de Folgetiet hett se ünner anner ünner Speelbasen as Volker Schlöndorff oder Krzysztof Kieślowski speelt. Blangen de Schauspeleree singt Delpy ok. In’n Harvst 2003 hett se en CD mit ölven Leder in engelsche un franzöösche Spraak rutbröcht, op de se sik sülvst op de Gitarr begleiden deit. In’t Johr 2007 hett se op de 57. Berlinale den Film Deux jours à Paris vörstellt, bi den se Speelbaas’sche weer. 2009 folg ehr Verfilmen vun’t Leven vun Elisabeth Báthory ünner den Titel The Countess. Delpy is siet 2004 mit
De Oscars 1929 weer de eerste Priesvergaav vun ehr Oort, de an’n 16. Mai 1929 in’t Hollywood Roosevelt Hotel in Los Angeles stattfunnen hett. Bi de eersten Priesvergaav sünd Filmen uttekent worrn, de twüschen den 1. August 1927 un den 1. August 1928 rutkamen sünd. De Verlehen weer in’n Rahmen vun en Bankett afhollen, an dat ruchweg 270 Lüüd deelnahmen hebbt. In’n Vergliek to de hüütige Zeremonie löpt dat dormols noch anners af. Die Vergaav sülvst hett man blots 15 Minuuten duert un de Winners weern ok al dree Maanden vörher bekannt maakt. Bito weer dat mööglich, dat een för mehrere Filmen uttekent warrn künn. In de Kategorien Best Engineering Effects (Beste technische Effekten), Best Title Writing (Best Titelschrieven) un Artistic Quality of Production (Artistische Produkschoonsgööd) is de Oscar blots dit een mol vergeven worrn. Modereert weer de Priesvergaav vun Douglas Fairbanks un William C. DeMille. De meisten Oscars (dree Stück) kregen de Filmen 7th Heaven (dt.: Das Glück in der Mansarde) un Sunrise: A Song of Two Humans (dt.: Sonnenaufgang – Lied von zwei Menschen). Mit fief Nomineeren weer 7th Heaven ok an’n fakensten vörslahn. Wings vun Paramount Famous Lasky The Racket vun The Caddo Company 7th Heaven (dt.:
De Mandan sünd en lütt oorsprünglich halfnomadisch Indianervolk vun Nordamerika ut de Sioux-Spraakfamilie, dat um dat Johr 1800 an' Missouri un an sien beid Nebenströöms Heart un Knife River leeven deen. Archäologisch Funde düüden dorup hen, dat de Mandan ut dat Daal vun den Ohio River keemen, bevör se an de Ufer vun den Missouri trucken. 1838 full en Grootdeel en Pockenepidemie to'n Opfer. De letzte vullblöödig Mandan-Fru is an' 6. Januar 1975 storven. In' Toog vun de Indian Reorganization Act 1934 hebbt sück de Mandan offiziell mit den Arikara un Hidatsa tosommendaan un hebbt de Three Affiliated Tribes (Dree verbunnen Stammen) bild. De Hälft vun all Nahkommen vun disse dree Stammen leevt hüüd gemeensam in de Fort-Berthold-Reservatschoon in North Dakota, wiels de Rest in den USA un Kanada verstreet ist. Eenig öllere Mandan snackt de traditschonelle Stammesspraak. In' Gegensatz to anner Plains-Stammen hebbt de Mandan in permanent bewahnt Dörper wahnt, anstäe vun de semi-nomadisch Levenswies vun hör Nahbers up de Groot Ebenen. In' 19. Johrhunnert hebbt de Mandan in kuppelförmig eerdbedeckt Hütten wahnt, de in palisadenbewehrt Dörper erricht wurrn. Se hebbt Mais, Bohnen, Kürbis un Sünnenblömen plannt, den Bison in de Jagdsaison jagt un bedreven Pötteree un Korvmakeree. Se
Ludwig Erdmann Bledow (* 27. Juli 1795 in Berlin; † 6. August 1846 ok dor) weer en düütsch Schachspeler. Vun Berop weer Bledow Mathematiklehrer an dat Cöllnisch Realgymnasium. To dat Schachspeel anleidt wurr Bledow vun den dormals starksten Speler vun Berlin, Julius Mendheim. Af 1835 gull he as een vun de führend Schachspeler in Düürschland. He hett denn ok Tweekämpe gegen de Spitzenspeler ut sien speelt. So wunn he Partien gegen Horwitz (1837), Szén (1839), Jänisch (1842), Mongredien (1845) un annern. Ok gegen Anderssen, Henry Thomas Buckle un Aaron Alexandre is he antreden. Bledow weer Grünner vun de Berliner School. He hett den Kring vun de jüngere Meesters vun de Berliner Schachsellschopp, to de Wilhelm Hanstein, Paul Rudolph von Bilguer un Tassilo von Heydebrand und der Lasa hörrn deen, to dat intensiv Studium vun de Schachliteratur un besünners vun de Anspeelen anhollen. 1846 hett he de (latere Düütsche) Schachblatt grünnd. Bledow beleev as Redakteur blots noch dat Rutkommen vun de eerst Utgaav. Dat Blatt gull mehr as een Johrhunnert lang as de bedüüdenst düütsch Schachtietschrift. Bledow hett 1843 Die zwischen dem Berliner und Posener Klub durch Correspondenz gespielten Schach-Partieen[sic] verapenlicht. De Publikatschoon enthull nich blots de 1839/40 tüschen Berlin un
In’t Johr 1930 hett dat twee Oscarutgaven geven, wobi de eerste dorvun de tweete Vergaav överhaupt weer un an’n 3. April 1930 in’t Ambassador Hotel in Los Angeles stattfunnen hett. Uttekent weern dorbi Filmen, de twüschen den 2. August 1928 un den 31. Juli 1929 rutkamen sünd. In’n November weer denn glieks de drüdde Oscarvergaav maakt. Dordör weer de Mööglichkeit geven, dat bi tokamen Preisvergaven jümmer de Filmen ut dat Vörjohr ehrt warrn künnen. Ok de tweete Oscarutgaav in’n April 1930 weer in’n Rahmen vun en Bankett dörföhrt. In’n Ünnerscheed to’n eersten mol, is dat aver in’t Radio överdragen worrn. Ansteed vun de vörmoligen twölv Kategorien geev dat ok blots söven. Nee weer ok, dat de Winners nich mehr in’n Vörrut bekannt geven weern. Modereert weer de Vergaav vun William C. de Mille. Anmarken dorto: dat geev bi disse Vergaav vörher keen offizielle Nomineren. Op dat Bankett weern dorüm blots de offiziellen Winners künnig maakt. De anneren Kandidaten baseert op Opteken ut de enkelten Afdelen. Bi disse Vergaav hebbt söven Filmen jeed een Oscar wunnen. De beiden Filmen The Patriot un In Old Arizona weern mit fief Kategorien an’n fakensten vörslahn. The Broadway Melody vun Metro-Goldwyn-Mayer Alibi vun Feature Productions
Acapulco Aguascalientes Campeche Cancún Celaya Chetumal Chilpancingo Cholula Colima Comitán Córdoba Cuernavaca Culiacán Durango Guanajuato Guadalajara Ciudad Juárez León Manzanillo Mexicali Mexiko-Stadt (Ciudad de México; México, D.F.) Mérida Monterrey Morelia Oaxaca de Juárez Pachuca Puebla Santiago de Querétaro Saltillo San Cristóbal de las Casas San Luis Potosí Tepic Tijuana Tlaxcala Toluca Torreón Tuxtla Gutiérrez Uruapan Veracruz Villahermosa Xalapa Zacatecas
Gregorio Conrado Álvarez Armelino (* 26. November 1925 in Montevideo † 28. Dezember 2016) is en ehmalg urugayischer General un Politiker. Van 1981 bit 1985 weer he wiels de Militärdiktatur as Präsident Staatsböverhoopt un Regeerenschef vun Uruguay. Siet sien Befördern to'n General 1971 hett Álvarez den Kamp gegen de linke Guerillabewegen Tupamaros leit. Nah de Övernahm vun de Regeeren dör dat Militär 1973 wurr en Nationaal Sekerheitsraat (Consejo de Seguridad Nacional) inführt un Álvarez weer as Generalsekretär Baas dorvan. In en Referendum 1980 wurr en vun de Militärs vörslahn Verfaatensreform, de hör noch mehr Macht bringen sull, aflehnt – un so de Will vun de Mehrheit vun de Bevölkerung för de Rückkehr to de Demokratie düütlich. Dat Militär hett denn en Programm vörbereit, um de Macht an en Zivilregeeren torüchtogeven. De all siet veer Johr för 1981 in Utsicht stellt Wahlen funnen denn doch nich statt. Álvarez leet sück vun den „Raat vun de Natschoon“ as Nahfolger vun Aparicio Méndez mit Wirken van' 1. September 1981 to'n Präsidenten maaken. He gull eegentlich as (för de Verhältnisse in Uruguay to de Tiet) „liberal“ un as Marktwertschapler, führ aber de Militärdiktatur wieder. En beeten Nahgeven – as dat Weertolaaten vun Parteien 1982
Ronald Ellwin „Ron“ Evans, Jr. (* 10. November 1933 in St. Francis, Kansas; † 7. April 1990 in Scottsdale, Arizona) weer en US-amerikaansch Astronaut vun de NASA. Bi Apollo 17, den negenten un letzten bemannten Floog to' Maand in' Rahmen vun dat Apollo-Programms, weer he Pilot vun dat Apollo-Kommandomodul. Nah Afsluss vun de High School in Topeka (Kansas) hett Evans an de University of Kansas studeert un kreeg 1956 sien Bachelor in Elektrotechnik. Nahdem Evans in' Juni 1957 sien Utbillen to'n Piloten bi de US Navy spoodriek afslooten harr, weer he ansluutend as Pilot un, van Januar 1961 bit Juni 1962, as Utbilder för Kamppiloten tätig. Wiels sien gesamte Deensttiet hett Evans mehr as 5.100 Floogstünn maakt, dorvan ca. 4.600 up Düsenfloogtüüch. 1964 kreeg Evans sien Master in Luftfohrttechnik an de Naval Postgraduate School un is 1966 mit de fievte Grupp vun Astronauten in de NASA intreden. Evans weer tonächst för Apollo 7 un Apollo 11 to de Ünnerstüttensmannschap (Support-Crew) todeelt. Bi Apollo 14 deen he in de Ersatzmannschap as Pilot vun dat Kommandomodul. Sien eersten un eenzigen Weltruumfloog hett Evans van' 7. Dezember bit to'n 19. Dezember 1972 mit Apollo 17 maakt, den letzten Floog in dat Apollo-Programm to'n
Dit Woort hett noch annere Bedüden: kiek dorför ünner Landkreis Oosterholt. De Kreis Oosterholt weer von 1885 bet 1932 en Landkreis in de prüüßsche Provinz Hannover mit Seet in Oosterholt. In’n Noordoosten leeg de Kreis Bremervöör un in’n Oosten de Kreis Zeven. In’n Süüdoosten dee de Kreis an’n Kreis Achem grenzen. In’n Süden weer de Stadt Bremen un in’n Westen de Kreis Blomendal. Na Noordwesten to leeg de Kreis Geestmünn. De Kreis Oosterholt is 1885 ut dat Amt Oosterholt un dat Amt Leendaal billt worrn. Bi de Kreisreform 1932 is de Kreis denn mit den Kreis Blomendal to’n ne’en Landkreis Oosterholt tohoopfaat worrn. 1. April 1885–1902: Hermann Franzius 1902–Mai 1931: Ferdinand Becker Mai 1931–30. September 1932: Otto Stegemann De Gemenen von’n Kreis Oosterholt (Stand 1. Dezember 1910): Kreisen un Stadtkreisen in de ole prüüßsche Provinz Hannover (Stand 1905) Achem | Allefelle | Aschendörp | Auerk | Bentem | Bessenbrügge | Bleckede | Blomendal | Bremervöör | Borgdörp | Celle | Celle (Stadt) | Dannenbarg | Deefholt | Duderstadt | Eimbeck | Emden | Emden (Stadt) | Fambossel | Geestmünn | Gifhorn | Goslar | Göttingen | Göttingen (Stadt) | Gronau | Hadeln | Hameln | Hannover | Hannover (Stadt) |
Wist betekent Wist, Oort in de Gemeen Wist in’n Landkreis Horborg, Neddersassen, Wist, Oort in de Gemeen Oosterholt-Scharmbeek in’n Landkreis Oosterholt, Neddersassen, Wist, Oort in de Gemeen Hepst in’n Landkreis Rodenborg, Neddersassen, Wist, Oort in de Gemeen Zeven in’n Landkreis Rodenborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Kreis Veern weer von 1885 bet 1932 en Landkreis in de prüüßsche Provinz Hannover mit Seet in Veern. In’n Noordoosten leeg de Kreis Rodenborg un in’n Süüdoosten de Kreis Fambossel. In’n Süüdwesten dee de Kreis an’n Kreis Hoya grenzen. In’n Westen weer dat Amt Thänhusen in dat Hertogdom Bruunswiek un in’n Noordwesten de Kreis Achem. De Kreis Veern is an’n 1. April 1885 ut dat Amt Veern un de Stadt Veern billt worrn. Bi de Kreisreform to’n 1. Oktober 1932 is de Kreis denn mit den Kreis Achem un de Gemeen Öste ut’n Kreis Hoya to’n ne’en Landkreis Veern tohoopfaat worrn. 1. April 1885-1888: Carl Roscher 1888-1890: Paul Bugisch 1890-1924: Max Seifert 1924-30. September 1932: Adolf Varain De Gemenen von’n Kreis Veern (Stand 1. Dezember 1910): * 1906 is Herrenkamp (1895 174 Inwahners) Deel von Langwedel worrn Kreisen un Stadtkreisen in de ole prüüßsche Provinz Hannover (Stand 1905) Achem | Allefelle | Aschendörp | Auerk | Bentem | Bessenbrügge | Bleckede | Blomendal | Bremervöör | Borgdörp | Celle | Celle (Stadt) | Dannenbarg | Deefholt | Duderstadt | Eimbeck | Emden | Emden (Stadt) | Fambossel | Geestmünn | Gifhorn | Goslar | Göttingen | Göttingen (Stadt) |
De Kreis Achem weer von 1885 bet 1932 en Landkreis in de prüüßsche Provinz Hannover mit Seet in Achem. In’n Noordoosten leeg de Kreis Zeven un in’n Oosten de Kreis Rodenborg. In’n Süüdoosten dee de Kreis an’n Kreis Veern grenzen. In’n Süden weer dat Amt Thänhusen in dat Hertogdom Bruunswiek un in’n Süüdwesten de Kreis Syke. In’n Westen leeg de Stadt Bremen un in’n Noordwesten de Kreis Oosterholt. De Kreis Achem is an’n 1. April 1885 ut dat Amt Achem billt worrn. Bi de Kreisreform to’n 1. Oktober 1932 is de Kreis denn mit den Kreis Veern to’n ne’en Landkreis Veern tohoopfaat worrn. 1. April 1885-1890: Ludwig Stegemann 1890-1893: Philipp Schaeper 1893-1907: Hans von Kemnitz 1907-1914: Josua Roedenbeck 1914-1916: Regerungsassesser Clemen (vertredungswies) 1916-1917: Regerungsassesser von Bonin (vertredungswies) November 1917-30. September 1932: Paul Wiedenfeld De Gemenen von’n Kreis Achem (Stand 1. Dezember 1910): Kreisen un Stadtkreisen in de ole prüüßsche Provinz Hannover (Stand 1905) Achem | Allefelle | Aschendörp | Auerk | Bentem | Bessenbrügge | Bleckede | Blomendal | Bremervöör | Borgdörp | Celle | Celle (Stadt) | Dannenbarg | Deefholt | Duderstadt | Eimbeck | Emden | Emden (Stadt) | Fambossel | Geestmünn | Gifhorn | Goslar | Göttingen
Grasdörp betekent Grasdörp, Oort in de Gemeen Otterbarg in’n Landkreis Veern, Neddersassen, Grasdörp, Oort in de Gemeen Grasbarg in’n Landkreis Oosterholt, Neddersassen, Grasdörp, Oort in de Gemeen Neenhuus in’n Landkreis Groafschup Bentem, Neddersassen. Kiek ok bi: Grasdorp, Grasdorf. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.